Forma patvirtinta

Šilalės rajono savivaldybės

administracijos direktoriaus

 2022 m. birželio 8 d.

 įsakymu Nr. DĮV-460

LĖŠŲ NAUDOJIMO SUTARTIS

2022 m. \_\_\_\_\_\_\_\_\_ \_\_\_d. Nr. \_\_\_\_\_

Šilalė

 Šilalės rajono savivaldybės administracija (toliau sutartyje – Užsakovas), atstovaujama Administracijos direktoriaus Gedemino Sungailos, veikiančio pagal Šilalės rajono savivaldybės administracijos nuostatus, ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įstaigos pavadiniams)

(toliau sutartyje – Vykdytojas), atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas ir pavardė)

veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_, toliau vadinama šalimis, o kiekvienas atskirai – šalimi, sudarė šią sutartį.

# I. SUTARTIES OBJEKTAS

 1. Sveikatos apsaugos programos (04) priemonės Šilalės rajono savivaldybės visuomenės sveikatos rėmimo specialiosios programos įgyvendinimas (toliau – Programos)­­­­­­­­­­­­­­­­­ projekto ...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

įgyvendinimas.

# II. ŠALIŲ TEISĖS IR PAREIGOS

2. Užsakovas įsipareigoja:

2.1. skirti Vykdytojui šios sutarties pirmame skyriuje nurodytai Programos priemonei vykdyti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur pagal programos sąmatą, (Lėšų naudojimo sutarties 1 priedas); (suma žodžiais ir skaičiais)

 2.2. lėšos skiriamos pagal Vykdytojo sudarytą Programos sąmatą, kuri yra neatskiriama šios sutarties dalis.

 2.3. teikti Vykdytojui metodinę konsultacinę pagalbą, reikalingą Programos 1 priemonei organizuoti.

 3. Užsakovas turi teisę:

 3.1. iki Sutarties pasirašymo pareikalauti, kad Vykdytojas pateiktų reikalingus duomenis apie Programos priemonę ir Vykdytoją;

 3.2. kontroliuoti Programos priemonės vykdymą ir lėšų panaudojimą;

 3.3. paaiškėjus, kad Vykdytojas panaudoja skirtas lėšas ne pagal paskirtį ir/arba laiku nepateikia Užsakovui reikiamų dokumentų, sustabdyti tolesnį Programos priemonės finansavimą ir/arba nutraukus šią sutartį pareikalauti nedelsiant grąžinti pervestas lėšas. Vykdytojui negrąžinus lėšų, Užsakovas turi teisę skirtą lėšų sumą išieškoti ne ginčo tvarka.

 4. Vykdytojas įsipareigoja:

 4.1. gautas lėšas naudoti tik Programos priemonei vykdyti pagal Programos priemonės sąmatą (Lėšų naudojimo sutarties 1 priedas). Lėšos naudojamos vadovaujantis Šilalės rajono savivaldybės tarybos 2018 m. lapkričio 29 d. sprendimu Nr. T1-257 „Dėl Šilalės rajono savivaldybės visuomenės sveikatos rėmimo specialiosios programos tvirtinimo“ patvirtinta Šilalės rajono savivaldybės visuomenės sveikatos rėmimo specialiąja programa. Apskaita ir atskaitomybė tvarkoma Finansų ministerijos nustatyta tvarka;

4.2. apie kiekvieną numatomą vykdyti renginį, finansuojamą iš gautų lėšų, **informuoti Bendruomenės sveikatos tarybą raštu ar elektroniniu paštu (dale.briediene@silale.lt) ne vėliau kaip prieš 5 darbo dienas;**

 4.3. įvykdžius Programos priemonę, atsiskaityti Užsakovui (Šilalės rajono savivaldybės administracijos Centralizuotam buhalterinės apskaitos skyriui) už lėšų panaudojimą (2 priedas), pridedant teisinę galią turinčių dokumentų apie lėšų naudojimą pateisinamųjų dokumentų kopijas (sutartis, sąskaitos faktūros, mokėjimo pavedimai, kvitai su tiksliniu mokėjimo pavadinimu apie įvykdytą mokėjimą ar banko sąskaitos išrašai ir kt.);

4.4. Programai pasibaigus per 10 darbo dienų, bet ne vėliau kaip iki einamųjų metų gruodžio 20 dienos pateikti Administracijos Centralizuotam buhalterinės apskaitos skyriui Biudžeto sąmatos įvykdymo ataskaitą (Sutarties 2 priedas) ir lėšų panaudojimo pateisinamųjų dokumentų kopijas. Už Programos įvykdymą atsiskaityti ir Savivaldybės gydytojui ne vėliau kaip iki einamųjų metų gruodžio 20 dienos pagal Administracijos direktoriaus 2018 m. gruodžio 17 d. įsakymu Nr. DĮV-1426 „Dėl Šilalės rajono savivaldybės visuomenės sveikatos rėmimo specialiosios programos konkurso paraiškos ir Šilalės rajono savivaldybės visuomenės sveikatos specialiosios programos veiklos ataskaitos formų tvirtinimo“ patvirtintą Šilalės rajono savivaldybės visuomenės sveikatos rėmimo specialiosios programos veiklos ataskaitos formą.

**III. SUTARTIES TERMINAS**

 5. Sutartis įsigalioja nuo pasirašymo dienos ir galioja iki visiško atsiskaitymo už Programos vykdymą ir jai skirtų lėšų panaudojimą.

 6. Sutartis gali būti nutraukta prieš terminą šalių susitarimu, įspėjus kitą šalį ne vėliau kaip prieš 14 dienų.

 7. Užsakovas gali nutraukti sutartį, jeigu Vykdytojas nevykdo arba netinkamai vykdo sutartinius įsipareigojimus.

 8. Vykdytojas gali nutraukti šią sutartį prieš terminą, raštu įspėjęs Užsakovą ne vėliau kaip prieš 30 dienų.

**IV. ŠALIŲ ATSAKOMYBĖ**

 9. Vykdytojas įstatymų nustatyta tvarka atsako už tikslingą gautų biudžeto lėšų panaudojimą. Nepanaudotos lėšos ir ne pagal paskirtį panaudotos lėšos grąžinamos į Užsakovo sąskaitą baigus Programos priemonę vykdyti, bet ne vėliau kaip iki einamųjų metų gruodžio 20 d.

 10. Ginčai dėl sutarties vykdymo sprendžiami abipusiu susitarimu, o nesusitarus – teismine tvarka.

 11. Už sutartinių įsipareigojimų vykdymą šalys atsako Lietuvos Respublikos įstatymų nustatyta tvarka.

**V. KITOS SĄLYGOS**

12. Šalys neturi teisės perduoti savo įsipareigojimų pagal sutartį tretiesiems asmenims.

 13. Sutartis sudaryta dviem vienodą teisinę galią turinčiais egzemplioriais – po vieną kiekvienai šaliai.

**VI. ŠALIŲ JURIDINIAI ADRESAI IR REKVIZITAI**

 14. Užsakovas – Šilalės rajono savivaldybės administracija, kodas 188773720, J. Basanavičiaus g. 2-1, 75138 Šilalė, tel. (8 449) 7 61 14, faksas (8 449) 7 61 18, el. paštas administratorius@silale.lt, sąsk. Nr. LT524010044500040033, bankas „Luminor Bank“, AS, kodas 40100.

Administracijos direktorius \_\_\_\_\_\_\_\_\_\_\_\_\_\_\_\_

(pareigų pavadinimas) A.V. (parašas) (vardas ir pavardė)

 14. Vykdytojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įstaigos pavadinimas, kodas, adresas, tel., el. p., faksas, atsisk. sąsk. Nr., banko pavadinimas )

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (pareigų pavadinimas) A.V. (parašas) (vardas ir pavardė)